Per Mørch Hansson

Per Mørch Hansson (1905–1994) var en norsk forretningsmann, direktør for Storebrand.Inger Døving, Per M. Hansson i Norsk biografisk leksikon.

Etter eksamen fra Kristiania handelsgymnasium 1921 og examen artium 1922 ble det cand.jur. i 1926 og jobb i Storebrand, som var et forsikringsselskap der faren var sjef. To års opphold i utlandet hadde også brakt ham til Tyskland, USA og Frankrike.Rie Bistrup, Pensjonist i heldagsjobb—rekord i tillitsverv. Per M. Hansson: Nøkkelen til suksess, lite mat – mye søvn i Aftenposten den 8. juni 1968. Fra 1937 ledet han avdelingen for utenland, og tre år etter overtok han etter sin far som administrerende direktør, innsatt 9. april 1940, den dagen tyske styrker inntok landet.  

I sitt virke så han de store linjer samtidig med at enkeltheter hadde hans oppmerksomhet.Per M. Hansson nekrolog i Aftenposten den 12. oktober 1994. Etter å ha gitt seg som direktør i 1965 og mottatt sin andre St. Olavs Orden samme året, var han styreformann til 1976. Han var også styreformann en tid for Scandinavian Airlines System og ellers medlem i styret for Det Norske Luftfartsselskap, Den norske Creditbank, Saugbrugsforeningen, Elektrokemisk og Sulitjelma Gruber.

Han var sønn av Christian Hansson (1870–1960), direktør i Storebrand, og Dagny Holmboe (1872–1957) fra Tromsø og av slekten Holmboe. Først var han gift 1928–1937 med Mimi Egeberg (1905–1999), datter av godseier Westye Parr Egeberg (1877–1959) av Egeberg (slekt fra Sjælland). Fra 1939 var han gift med Astri Scott-Hansen  (1993–2000), datter av Axel Aubert som var generaldirektør i Norsk Hydro.
''Se Hansson (slekt fra Trondheim) for farssiden og Holmboe på morssiden

Ellers var han norgesmester i tennis for Idrettsforeningen Ready (etablert 1907), det var i mixed doble at han i 1926 vant i samspill med OL-deltakeren fra 1924, Caro Dahl (1890–1979). I herredouble ble det norgesmesterskap i årene 1931, 1932 og 1933 i samspill med Ragnar Hagen (1908–1969) som var far til Carl Ivar Hagen. Mørch Hansson var også skihopper som i 1925 deltok i Holmenkollrennene i juniorklassen, såvel som aktiv seiler. Som medlem av Norges Idrettsforbunds finanskomité mottok han i 1961 forbundets hederspokal. I mange år var han også styreformann for Kunstindustrimuseet.  Han ble i 1959 gjenvalgt som representantskapets ordfører i Kongelig Norsk Automobilklub (etablert 1907).Per M. Hansson gjenvalgt i KNA i Aftenposten den 27. mai 1959.
 Referanser 

Kategori:Norske forretningsfolk
Kategori:Personer fra Oslo
Kategori:Norske tennisspillere
Kategori:Norske skihoppere
Kategori:Kommandører av St. Olavs Orden
Kategori:Personer tilknyttet Storebrand
Kategori:Norgesmestere i tennis
Kategori:Alumni fra OHG